CELEX: 32007R0506
Language: el
Date: 2007-05-08 00:00:00
Title: Κανονισμός (ΕΚ) αριθ. 506/2007 της Επιτροπής, της 8ης Μαΐου 2007 , για την επιβολή, στους εισαγωγείς ή παραγωγούς ορισμένων ουσιών προτεραιότητας, υποχρεώσεων διεξαγωγής δοκιμών και παροχής πληροφοριών σύμφωνα με τον κανονισμό (ΕΟΚ) αριθ. 793/93 του Συμβουλίου για την αξιολόγηση και τον έλεγχο των κινδύνων από τις υπάρχουσες ουσίες (Κείμενο που παρουσιάζει ενδιαφέρον για τον ΕΟΧ )

9.5.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 119/24
            
         
      ΚΑΝΟΝΙΣΜΌΣ (ΕΚ) αριθ. 506/2007 ΤΗΣ ΕΠΙΤΡΟΠΉΣ
   
   της 8ης Μαΐου 2007
   για την επιβολή, στους εισαγωγείς ή παραγωγούς ορισμένων ουσιών προτεραιότητας, υποχρεώσεων διεξαγωγής δοκιμών και παροχής πληροφοριών σύμφωνα με τον κανονισμό (ΕΟΚ) αριθ. 793/93 του Συμβουλίου για την αξιολόγηση και τον έλεγχο των κινδύνων από τις υπάρχουσες ουσίες
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 793/93 του Συμβουλίου, της 23ης Μαρτίου 1993, για την αξιολόγηση και τον έλεγχο των κινδύνων από τις υπάρχουσες ουσίες (1), και ιδίως το άρθρο 10 παράγραφος 2,
   Εκτιμώντας τα ακόλουθα:
   
               (1)
            
            
               Οι εισηγητές που ορίστηκαν από τα κράτη μέλη σύμφωνα με το άρθρο 10 παράγραφος 1 του κανονισμού (ΕΟΚ) αριθ. 793/93 αξιολόγησαν τις πληροφορίες που υπέβαλαν οι παραγωγοί και εισαγωγείς σχετικά με ορισμένες ουσίες προτεραιότητας. Μετά από συνεννόηση με τους εν λόγω παραγωγούς και εισαγωγείς, οι εισηγητές θεώρησαν αναγκαίο, για τους σκοπούς της αξιολόγησης των κινδύνων, να ζητήσουν από τους συγκεκριμένους παραγωγούς και εισαγωγείς να υποβάλουν περισσότερες πληροφορίες και να διεξαγάγουν περαιτέρω δοκιμές.
            
         
               (2)
            
            
               Οι απαιτούμενες πληροφορίες για την αξιολόγηση των ανωτέρω ουσιών δεν διατίθενται από προγενέστερους παραγωγούς ή εισαγωγείς. Οι παραγωγοί και οι εισαγωγείς εξακρίβωσαν ότι οι δοκιμές σε ζώα δεν είναι δυνατόν να αντικατασταθούν ούτε να περιοριστούν με άλλες μεθόδους.
            
         
               (3)
            
            
               Ως εκ τούτου, είναι σκόπιμο να ζητηθεί από τους παραγωγούς και εισαγωγείς ουσιών προτεραιότητας να υποβάλουν περαιτέρω πληροφορίες και να διεξαγάγουν περαιτέρω δοκιμές σχετικά με τις εν λόγω ουσίες. Για την εκτέλεση των δοκιμών αυτών, πρέπει να χρησιμοποιηθούν τα πρωτόκολλα που υπέβαλαν οι εισηγητές στην Επιτροπή.
            
         
               (4)
            
            
               Οι διατάξεις του παρόντος κανονισμού είναι σύμφωνες με τη γνώμη της επιτροπής που συνεστήθη δυνάμει του άρθρου 15 του κανονισμού (ΕΟΚ) αριθ. 793/93,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι παραγωγοί και εισαγωγείς των ουσιών που παρατίθενται στο παράρτημα, οι οποίοι υπέβαλαν πληροφορίες σύμφωνα με τις απαιτήσεις των άρθρων 3, 4, 7 και 9 του κανονισμού (ΕΟΚ) αριθ. 793/93, παρέχουν στους αντίστοιχους εισηγητές τις πληροφορίες που αναφέρονται στο παράρτημα και διεξάγουν τις οριζόμενες στο ίδιο παράρτημα δοκιμές, των οποίων τα αποτελέσματα επίσης παραδίδουν στους εν λόγω εισηγητές.
   Οι δοκιμές εκτελούνται σύμφωνα με τα πρωτόκολλα που έχουν καθορίσει οι εισηγητές.
   Τα αποτελέσματα παραδίδονται εντός των προθεσμιών που προβλέπονται στο παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Μαΐου 2007.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 84 της 5.4.1993, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).
   
      ΠΑΡΑΡΤΗΜΑ
      
                  Αριθ.
               
               
                  Αριθ. Einecs
               
               
                  Αριθ. CAS
               
               
                  Ονομασία της ουσίας
               
               
                  Εισηγητής
               
               
                  Απαιτούμενες δοκιμές/πληροφορίες
               
               
                  Προθεσμία από την ημερομηνία έναρξης ισχύος του παρόντος κανονισμού
               
            
                  1.
               
               
                  237-158-7
               
               
                  13674-84-5
               
               
                  Φωσφορικό τρις(2-χλωρο-1-μεθυλαιθύλιο) (TCPP)
               
               
                  IE/UK
               
               
                  
                              —
                           
                           
                              Μελέτη 2 γενεών — επιπτώσεις στη γονιμότητα (ΟΟΣΑ 416-B35)
                           
                        
               
                  24 μήνες
               
            
                  
                              —
                           
                           
                              
                                 In vivo δοκιμασία Comet σε συκώτι επίμυος
                           
                        
               
                  12 μήνες
               
            
                  
                              —
                           
                           
                              
                                 In vitro διαδερμική απορρόφηση ραδιοσημασμένου TCPP από την επιδερμίδα του ανθρώπου (ΟΟΣΑ 428)
                           
                        
               
                  12 μήνες
               
            
                  2.
               
               
                  237-159-2
               
               
                  13674-87-8
               
               
                  Φωσφορικό τρις[2-χλωρο-1-(χλωρομεθυλ)αιθύλιο] (TDCP)
               
               
                  IE/UK
               
               
                  
                              —
                           
                           
                              Μελέτη ρόφησης/εκρόφησης (τροποποιημένη δοκιμή ΟΟΣΑ 106)
                           
                        
               
                  6 μήνες
               
            
                  3.
               
               
                  253-760-2
               
               
                  38051-10-4
               
               
                  Δις(δις(2-χλωροαιθυλο) φωσφορικό 2,2-δις(χλωρομεθυλο)τριμεθυλένιο (V6)
               
               
                  IE/UK
               
               
                  
                              —
                           
                           
                              Μελέτη 2 γενεών — επιπτώσεις στη γονιμότητα (ΟΟΣΑ 416-B35)
                           
                        
               
                  24 μήνες
               
            
                  
                              —
                           
                           
                              
                                 In vitro διαδερμική απορρόφηση ραδιοσημασμένου V6 από την επιδερμίδα του ανθρώπου (ΟΟΣΑ 428)
                           
                        
               
                  12 μήνες
               
            
                  4.
               
               
                  202-679-0
               
               
                  98-54-4
               
               
                  4-τριτ. Βουτυλοφαινόλη
               
               
                  NO
               
               
                  
                              —
                           
                           
                              Μελέτη ενδοκρινικών επιπτώσεων σε ιχθείς [σχέδιο επέκτασης της δοκιμής πρώτων σταδίων ζωής (ELS) του ΟΟΣΑ]
                           
                        
               
                  18 μήνες
               
            
                  5.
               
               
                  202-411-2
               
               
                  95-33-0
               
               
                  N-κυκλοεξυλοβενζοθειαζολο-2-σουλφεναμίδιο
               
               
                  DE
               
               
                  
                              —
                           
                           
                              Δεδομένα μετρήσεων από παρόδια εδάφη και επιφανειακά ύδατα στα οποία καταλήγουν επιφανειακές απορροές του οδικού δικτύου. Τα μετρούμενα προϊόντα αποικοδόμησης είναι: 2-μερκαπτοβενζοθειαζόλιο, βενζοθειαζόλιο, 2-βενζοθειαζολόνη, 2-μεθυλοθειοβενζοθειαζόλιο και 2-μεθυλοβενζοθειαζόλιο
                           
                        
               
                  4 έτη
               
            
                  
                              —
                           
                           
                              Δεδομένα μετρήσεων από στραγγίσματα χώρων υγειονομικής ταφής. Τα μετρούμενα προϊόντα αποικοδόμησης είναι: 2-μερκαπτοβενζοθειαζόλιο, βενζοθειαζόλιο, 2-βενζοθειαζολόνη, 2-μεθυλοθειοβενζοθειαζόλιο και 2-μεθυλοβενζοθειαζόλιο
                           
                        
               
                  4 έτη
               
            
                  
                              —
                           
                           
                              Στοιχεία χρήσης και έκθεσης όσον αφορά την ανακύκλωση ελαστικών (επίσωτρων) και, ειδικότερα, για τις εγκαταστάσεις τεμαχισμού ελαστικών, τις αθλητικές εγκαταστάσεις όπου χρησιμοποιούνται ανακυκλωμένα ελαστικά και για άλλες ανάλογες χρήσεις ανακυκλωμένων ελαστικών σε ανοικτούς χώρους
                           
                        
               
                  4 έτη
               
            
                  6.
               
               
                  233-118-8
               
               
                  10039-54-0
               
               
                  Θειικό δις(υδροξυλαμμώνιο)
               
               
                  DE
               
               
                  
                              —
                           
                           
                              Δοκιμασία αναπαραγωγής σε Daphnia magna (ΟΟΣΑ 211)
                           
                        
               
                  3 μήνες
               
            
                  
                              —
                           
                           
                              Στοιχεία έκθεσης στο πλαίσιο της παραγωγής και της μεταποίησης
                           
                        
               
                  3 μήνες
               
            
                  
                              —
                           
                           
                              Βιβλιογραφικά δεδομένα ή δοκιμή αναστολής της αναπνοής σε ενεργοποιημένη ιλύ (ΟΟΣΑ 209)
                           
                        
               
                  3 μήνες
               
            
                  7.
               
               
                  201-245-8
               
               
                  80-05-7
               
               
                  4,4′-ισοπροπυλιδενοδιφαινόλη
               
               
                  UK
               
               
                  
                              —
                           
                           
                              Δοκιμή ανάπτυξης χερσαίων φυτών (ΟΟΣΑ 208)
                           
                        
               
                  6 μήνες
               
            
                  
                              —
                           
                           
                              Δοκιμή αναπαραγωγής σε είδη του γένους Enchytraeus (ΟΟΣΑ 220)
                           
                        
               
                  6 μήνες
               
            
                  
                              —
                           
                           
                              Δοκιμή αναπαραγωγής σε κατάλληλο είδος της τάξης Collembola (springtail)
                           
                        
               
                  6 μήνες
               
            
                  8.
               
               
                  266-028-2
               
               
                  65996-93-2
               
               
                  Πίσσα, λιθανθρακόπισσας, υψηλής θερμοκρασίας
               
               
                  NL
               
               
                  
                              —
                           
                           
                              Δοκιμή αναστολής σε ιλύ εγκαταστάσεων επεξεργασίας λυμάτων (ΟΟΣΑ 209 — Γ11)
                           
                        
               
                  3 μήνες